Selubung

Selubung merupakan sebuah filem romantik ngeri Malaysia 1992 arahan Shuhaimi Baba. Filem ini mengisahkan Mastura (Deanna Yusoff), seorang graduan yang menjadi sukarelawan untuk membantu orang di Palestin. Filem ini dihasilkan dalam bentuk filem warna. Filem ini mula ditayangkan pada 29 Oktober 1992 di pawagam seluruh negara. Filem ini mengaut banyak kemenangan dalam Festival Filem Malaysia ke-10 seperti Filem Terbaik (dikongsi dengan Bintang Malam) dan Pelakon Wanita Terbaik menerusi Deanna Yusoff.

Plot
Mastura, E.J, Halim, Zakariah dan Wn Ng merupakan pelajar Malaysia yang belajar di Perth, Australia. E.J terpikat dengan Brother Musa, seorang pendakwah dengan fahaman Islam yang agak sempit. E.J mengambil keputusan untuk berhenti belajar agar dapat menjadi isteri kedua Musa. Ini tidak menyenangkan rakan-rakannya yang cuba untuk menasihatinya. Halim dan Wn Ng juga mengambil keputusan besar untuk membuat kerja sukarelawan di Palestine. Setelah lulus, Mas menziarahi E.J yang sudah melahirkan anak tetapi hanya menjumpai Hani, isteri Musa pertama. Hani telah menjadi tidak siuman dan telah bertindak membunuh bayi E.J ketika dia tiada. E.J. menyalahkan Mas atas kejadian tersebut dan hubungan mereka menjadi renggang.

Sekembalinya ke Kuala Lumpur, Mas bekerja sebagai seorang jurutera untuk syarikat antarabangsa TCT. Dia juga menjadi sukarelawan untuk badan bukan kerajaan bernama Rescue Aid. Mereka dipimpin oleh Dr.Sardar, seorang pelarian Jordan dan bekerja untuk menyalurkan bantuan ke Palestine. Mastura berjaya mendapatkan dana oleh TCT untuk Rescue Aid. Pada masa yang sama, dia jatuh hati dengan Kamal, Pengarah Urusan syarikat tersebut. Kamal yang memujuk Mastura untuk bertemu dengan E.J apabila dia pulang ke tanah air kerana Musa telah pergi membantu orang di Palestin. Namun, hubungan mereka menemui halangan apabila Kamal rupanya sudah beristeri. 

Kamal berjaya mendapatkan semula Mas dengan cara menggunakan pembesar suara di atas lori. Dia juga memberitahu Mas bahawa dia sudah bercerai lalu masuk meminang dengan cara bertemu bapa Mas di Marang, Terengganu. Halim dan Wn Ng terkorban di Palestine, menyebabkan Mas mengaturkan konsert amal untuk mengumpulkan wang agar dapat membiayai usaha Rescue Aid. E.J juga kini bekerja dengan mereka. Pejabat Rescue Aid di Kuala Lumpur juga berjaga-jaga selepas menerima berita bahawa pejabat mereka di London telah dibom oleh pihak yang menentang organisasi tersebut. Namun begitu, pejabat KL jatuh ke nasib yang sama dan menyebabkan Mas cedera parah.

Konsert amal yang diaturkan berjalan dengan lancar. Sahabat dan keluarga Mas mengadakan sesi tahlil untuk mendoakan kesihatan Mas. Kamal masuk ke bilik sakit Mas dan mendapati bahawa terdapat banyak rama-rama. Dia memegang tangan Mas dan menyaut namanya, menyebabkan dia tersedar. Mereka bersama pekerja Rescue Aid yang lain dilihat sedang memuatkan banyak kotak ke dalam helikopter sebelum filem berakhir. 

Pelakon

Pelakon utama
 Deanna Yusof sebagai Mastura asal dari Terengganu, graduan kejuruteraan di Perth kemudian bekerja syarikat milik Kamal dan sukarelawan NGO Dr Sadar.
 M. Nasir sebagai Kamal, pengarah urusan TCT dan seorang duda namun beliau mencintai Mastura.
 Ida Nerina sebagai E.J, kawan kepada Mastura, Halim dan Win Ng yang terpengaruh dengan Brother Musa
 Jit Murad sebagai Halim, kawan Mastura dan EJ yang berkhidmat sukarelawan di Lubnan. Namun beliau terbunuh semasa merawat pesakit 
 Harith Iskander sebagai Brother Musa

Pelakon pembantu
 Mahmud Jun sebagai Atok Mastura
 Hattan sebagai Pintu, seorang penyanyi yang meminati kumpulan The Doors dan abang kepada Lin
 Sulina Kamarul sebagai Lin, Adik Pintu dan kawan sepengajian di Perth
 Zahim Albakri sebagai Vincent, Petugas NGO Dr Sadar 
 Liza Othman sebagai Doktor Sardar, seorang pelarian Palestin-Jordan yang mengendalikan NGO Rescaid
 Amina J Mokhtar sebagai Hani
 Yasmin Yusoff sebagai Zek, pensyarah di Perth
 Shazleen Shahbi
 Radhi Khalid sebagai Pembantu Halim di Palestin

Pelakon tambahan
 Sharifah Haslinda sebagai Perempuan Lalu Lalang

Pelakon kanak-kanak
 Sharifah Amani sebagai kanak-kanak Palestin
 Mohd Najib Mahmud sebagai kanak-kanak palestin

Anugerah dan pencalonan
 Anugerah Kategori Penerima KeputusanFestival Filem Malaysia ke-10Filem TerbaikSelubungPelakon Wanita TerbaikDeanna YusoffCerita Asal TerbaikNora Ariffin FlemingPenata Seni TerbaikZuraini AnuarPenata Bunyi TerbaikPeter LimLagu TerbaikM. NasirPoster TerbaikSelubung

 Trivia 
Pada tahun 1991, Deanna Yusoff telah terpilih untuk menggantikan Julia Rais untuk melakonkan watak utama dalam filem ini di samping M. Nasir.

 Rujukan 

Pautan luar


Kategori:Filem 1992
Kategori:Filem Malaysia tahun 1992
Kategori:Filem bahasa Melayu
Kategori:Filem arahan Shuhaimi Baba